**trecerea scarabeului**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ceasornicul meu scoate sunete vechi

scrâșnite

mi-arată ipocrit niște numere fatale

cu degete scheletice de tablă

spre toate colțurile zilei

mă fac să mă simt vinovat

de trecerea ierbii

de calendarele pe pereți

de anii de școală

de prima dragoste

parcă aș fi accesoriul pe care îl porți

toamna

din obișnuință

o broșă bizară

un scarabeu agățat pentru o clipă

pe reverul fatidicului prezent

apropo,

ai astăzi un pardesiu

prea strâns pe talie

acoperind strident

culoarea tăcerii

mă mai iubești?